Diari Oficial de la Generalitat Valenciana


Sumari del DOGV 5044, del 07-07-2005 (2005/7450)

RESOLUCIÓ de 19 de maig de 2005, de la Direcció General d'Ordenació, Avaluació i Investigació Sanitària de la Conselleria de Sanitat, que concedix l'acreditació a l'Hospital General d'Elx per a fer extraccions i implantacions de membrana amniòtica per a patologia oftàlmica.
----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5044

Data del DOGV
:   07-07-2005

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2005/7450


Data del document
:   19-05-2005

Organisme emissor
:   Conselleria de Sanitat

Tipus de document
:   Resolució

Descriptors 

:   * Elx
    * trasplantament d'òrgans
    * establiment hospitalari

RESOLUCIÓ de 19 de maig de 2005, de la Direcció General d'Ordenació, Avaluació i Investigació Sanitària de la Conselleria de Sanitat, que concedix l'acreditació a l'Hospital General d'Elx per a fer extraccions i implantacions de membrana amniòtica per a patologia oftàlmica. [2005/X7450]
  
El director de l'Hospital General d'Elx va presentar la sol·licitud d'acreditació d'este centre per a fer extraccions i implantacions de membrana amniòtica per a patologia oftàlmica.
  
La Secretaria Autonòmica per a l'Agència Valenciana de la Salut i la Direcció del Programa de Trasplantaments de la Comunitat Valenciana informen favorablement sobre l'acreditació sol·licitada.
  
La Direcció Territorial de Sanitat d'Alacant ha comprovat que el centre té tots els requisits exigits per a esta acreditació.
  
Fonaments jurídics
  
1. La Direcció General d'Ordenació, Avaluació i Investigació Sanitària de la Conselleria de Sanitat és competent segons el que disposen l'Orde d'11 de desembre de 1992 de la Conselleria de Sanitat i Consum, sobre l'acreditació de centres sanitaris per a la pràctica d'activitats d'extracció i trasplantament d'òrgans i teixits, i els decrets 176/2004, de 24 de setembre, sobre l'Autorització de Centres, Servicis i Establiments Sanitaris, i 26/2005, de 04 de febrer, que aprova el Reglament Orgànic i Funcional de la Conselleria de Sanitat.
  
2. S'ha complit el que establixen el Reial Decret 2.070/1999, de 30 de desembre, que regula les activitats d'obtenció i utilització clínica d'òrgans humans i la coordinació territorial en matèria de donació i trasplantament d'òrgans i teixits, i l'Orde d'11 de desembre de 1992 de la Conselleria de Sanitat i Consum.
  
Vistos els antecedents de fet i els preceptes legals esmentats i la resta que s'apliquen, resolc concedir l'acreditació per a fer extraccions i implantacions de membrana amniòtica per a patologia oftàlmica a l'Hospital General d'Elx. Esta acreditació serà vàlida durant un període de cinc anys a partir de la data d'esta resolució.
  
L'acreditació podrà ser revocada en qualsevol moment, si s'alteren o deixen de complir-se els requisits i les consideracions que l'han feta possible.
  
Respecte a l'activitat que s'acredita, el centre queda sotmés a la inspecció i el control del Servici de Trasplantaments de la Comunitat Valenciana, adscrit a la Direcció General per a la Prestació Assistencial de la Conselleria de Sanitat.
  
Esta resolució s'ha de comunicar a les persones interessades, amb l'advertiment que no exhaurix la via administrativa i que hi poden interposar recurs d'alçada davant el conseller de Sanitat en el termini d'un mes comptador des de l'endemà de la data de la notificació.